वहीं इंग्लैंड के कप्तान इयोन मोर्गन अपनी टीम के प्रदर्शन से काफी खुश नजर आए। मोर्गन ने खुद 30 गेंद पर 67 रनों की पारी खेली थी। उन्होंने 21 गेंद पर पचासा जड़ते हुए, वनडे क्रिकेट में इंग्लैंड की ओर से सबसे तेज फिफ्टी भी जड़ी।इयोन मोर्गन ने इस जीत के बाद कहा, ‘हमारे लिए ये गर्व करने का मौका है। पूरे मैच के दौरान ऐसा खेल दिखाना शानदार रहा। हमारे पास अभी दो मैच और बचे हैं और बल्लेबाजों के पास स्कोर करने का और दो मौका बचा है। सिलेक्शन को लेकर माथापच्ची अच्छी रहती है कि किसे लिया जाए किसे बाहर किया जाए। चेंज रूम में हमारे पास शानदार खिलाड़ी हैं। अब अगला मैच हमें डरहम में खेलना है। हमारे पास काफी अच्छी बैटिंग यूनिट है। हमें अपने गेम में टॉप पर बने रहना होगा।’